LIETUVOS BANKO VALDYBA

NUTARIMAS

DĖL Lietuvos Respublikoje veikiančių reguliuojamų rinkų sąrašo sudarymo

2014 m. liepos 8 d. Nr. 03-124

Vilnius

Vadovaudamasi Lietuvos Respublikos Lietuvos banko įstatymo 42 straipsnio 3 dalies 1 punktu, Lietuvos Respublikos finansų rinkos priežiūros sistemos pertvarkos įstatymo 4 straipsnio 3 dalimi, Lietuvos Respublikos finansinių priemonių rinkų įstatymo 61 straipsniu, Lietuvos banko valdyba n u t a r i a:

1. Sudaryti Lietuvos Respublikoje veikiančių reguliuojamų rinkų sąrašą ir į šį sąrašą įtraukti AB NASDAQ OMX Vilnius, kurią sudaro Oficialusis, Papildomasis, Skolos vertybinių popierių ir Fondų prekybos sąrašai.

2. Pripažinti netekusiu galios Lietuvos Respublikos vertybinių popierių komisijos 2007 m. rugsėjo 6 d. nutarimą Nr. 1K-28 „Dėl Lietuvos Respublikos reguliuojamų rinkų sąrašo“ su visais pakeitimais ir papildymais.

Valdybos pirmininkas	Vitas Vasiliauskas